කාර්මික දෝෂයකට ලක්වෙලා  ධීවර මළසිරුරු රැගෙන DEVON 5 ගොඩබිමට ගේන්න හෙට වෙයි
මුහුදේ පාවී ආ බෝතලයක තිබූ ද්රාවණයක් විදෙස් මත්පැන් යැයි සිතා පානය කිරීමෙන් පසු මියගිය ධීවරයන් සිව්දෙනකුගේ දේහයන් රැගත් DEVON 5 බහුදින යාත්රාව ගොඩබිමට පැමිණීමට හෙට 03දා දක්වා කල් ගතවන බව ධීවර දෙපාර්තමේන්තුවේ අධ්යක්ෂ ජනරාල් සුසන්ත කහවත්ත මහතා ඊයේ 01දා පැවසීය තංගල්ල ධීවර වරායෙන් මුහුදු ගිය DEVON 5 යාත්රාවේ ධීවරයන් හයදෙනකු මුහුදේ පාවෙමින් ආ බෝතලයක ද්රාවණයක් විදෙස් මත්පැන් යැයි සිතා පානය කිරීම නිසා ඔවුන් සියලු දෙනා බරපතළ ලෙස රෝගී වී සිව්දෙනකු බෝට්ටුව තුළම මියගොස් තිබිණි සිද්ධිය පිළිබඳව ගොඩබිම මධ්යස්ථානය දැනුවත් කිරීමෙන් පසු එම මධ්යස්ථානයෙන් ධීවර අමාත්යාංශය සහ නාවික හමුදාව දැනුවත් කිරීමට කටයුතු කර තිබුණි සිද්ධියට මුහුණපෑ බහුදින යාත්රාව ඒ වනවිට මුහුදු සැතපුම් 400ක් කිලෝමීටර් 675ක් පමණ දුරකින් පැවතිණි නාවික හමුදාවේ විජයබාහු නෞකාව වෛද්යවරුන් ඇතුළු කාර්ය මණ්ඩලයකින් යුක්තව ඉතිරි වී සිටි ධීවරයන් දෙදෙනා බේරා ගැනීමට ගමන් ආරම්භ කර තිබුණි ඒ වනවිට DEVON 5 යාත්රාව ආසන්නයෙන් සිංගප්පූරු ධජය යටතේ ගමන් කරමින් තිබුණු වෙළෙඳ නෞකාවකට ධීවරයන් දෙදෙනා බේරාගන්නා ලෙස නාවික හමුදාව කළ දැනුම්දීම අනුව ඔවුන් දෙදෙනා එම නෞකාවට ගෙන ඇති අතර එහිදී එක් ධීවරයකු මියගොස් තිබේ එම සිංගප්පූරු නෞකාව ශ්රී ලංකාව දෙසට ගමන් කර පෙරේදා 30දා රාත්රියේදී ජීවතුන් අතර සිටින නාවිකයා සහ මියගිය ධීවරයාගේ සිරුර නාවික හමුදාවට භාර දී ඇත නාවික හමුදාව භාරගත් ජීවතුන් අතර සිටි ධීවරයා සහ මියගිය ධීවරයාගේ මෘතදේහය ඊයේ 01දා පෙරවරුවේ හම්බන්තොට වරායට රැගෙනවිත් වැඩිදුර ප්රතිකාර සඳහා ධීවරයා හම්බන්තොට රෝහලට ඇතුළත් කිරීමටත් මෘතදේහය මරණ පරීක්ෂණ සඳහා භාරදීමටත් කටයුතු කර තිබුණි රෝහලට ඇතුළත් කළ ධීවරයා සාමාන්ය වාට්ටුවක ප්රතිකාර ලබන බවත් ඔහුට විජලනය පැවැතීම නිසා අවශ්ය ප්රතිකාර ලබාදී තිබෙන බවත් හම්බන්තොට රෝහල් අධ්යක්ෂ අයන්ති ජයවර්ධන මහත්මිය දිවයිනට පැවසුවාය ඔහුගේ තත්ත්වය බරපතළ නොමැති බව ද ඇය කීවාය මේ අතර මෘතදේහ හතරක් සහිත DEVON 5 යාත්රාව යාන්ත්රික දෝෂයකට ලක්ව තිබෙන බවත් එම යාත්රාව තවත් යාත්රාවකින් ගොඩබිම දෙසට ඇදගෙන එන බවත් එය ගොඩබිමට ළඟාවීමට හෙට පමණ වන බවත් ධීවර අධ්යක්ෂ ජනරාල්වරයා පැවසීය මෘතදේහ සහිත බහුදින යාත්රාව ගොඩබිමට රැගෙන ඒම සඳහා මුහුදේ ස්වභාවය අනුව නාවික හමුදා යාත්රාවක් යෙදවිය නොහැකි බව යුද හමුදා මාධ්ය ප්රකාශක කපිතාන් ගයාන් වික්රමසූරිය මහතා පැවසීය එම බහුදින යාත්රාව නාවික හමුදා යාත්රාවක් මගින් ඇදගෙන ඒමට කටයුතු කිරීමේදී යාත්රාව ගිලීයෑමේ අවදානමක් පවතින බවත් එසේ වුවහොත් ඉදිරි පරීක්ෂණවලට බාධා ඇතිවිය හැකි නිසා දැනට අනුගමනය කර තිබෙන ආකාරයට මෘතදේහ ගොඩබිමට රැගෙන එනු ඇති බවත් වික්රමසූරිය මහතා කීයචමින්ද සිල්වා මත්තල  දිලීප් එන් ජයසේකර